Vianoce u Simpsonovcov

„Vianoce u Simpsonovcov“ (v anglickom origináli ) je 1. epizóda 1. série amerického animovaného seriálu Simpsonovci. Scenár napísala Mimi Pondová a epizódu režíroval David Silverman. V USA mala premiéru dňa 17. decembra 1989 na stanici Fox Broadcasting Company a v Česku bola po prvý krát vysielaná 26. februára 1993 na Českej televízii.

 Dej 
Čas Vianoc sa blíži. Bart s Lízou píšu dopisy Santovi, Homer a Ned súperia vo výzdobe domov a Marge – k nevôli jej manžela – zavolajú Patty a Selmu s ponukou, aby sa na Štedrý večer zastavili.

Lenže táto idylka má čoskoro skončiť. Pán M. Burns totiž nevyplatí svojim zamestnancom každoročné vianočné prémie, čoby až tak taká tragédia nebola, peniaze na darčeky by sa zobrali z Marginých úspor, lenže Bart opäť urobí jednu zo svojich lumpární, a to síce, že si nechá urobiť tetovanie a na jeho odstránenie padnú práve Marginé úspory.

Naviac Marge nevie, že Homer prišiel o prémie, a ten sa to pred ňou snaží utajiť. Sám sa vydáva na nákupy, v snahe zohnať darčeky, ale na žiadne poriadne nemá peniaze, preto sa rozhodne prihlásiť ako Santa Claus rozveseľujúci deti v obchodnom dome s nádejou, že si niečo zarobí a predsa len zachráni Simpsonovské Vianoce.

Medzitým sa vydáva aj pre Vianočný stromček, lenže všetky sú veľmi drahé a výplatu za Santa Clausovanie má dostať až na Štedrý deň, a tak mu nezostáva nič iné než stromček z lesa ukradnúť.

Hlava rodiny konečne nastupuje na dočasnú prácu v obchodnom centre. Z ničoho nič sa tam ale objaví Bart a on je prezradený. Vysvetlí synovi, ako sa veci majú a že akonáhle tu svoju prácu dokončí, bude všetko opäť raz v poriadku.

Na večer si teda ide Homer pre výplatu, ale dostane iba 13 dolárov, to v ňom uhasí aj posledné plamienky odhodlania, čo mal. V tú chvíľu stretnú Barneyho a ten začne pobádať Homera, aby šiel spoločne s ním na psie preteky a vsadil svoju výplatu. Homerovi sa to najprv nezdá, ale nakoniec súhlasí a aj s Bartom sa vydávajú na štadión.

Napriek Barneyho rade vsadí na psa menom Spasiteľ. Ten však dobieha posledný a Homer je už vážne zúfalý. S Bartom prehľadávajú tikety pohádzané na parkovisku pred pretekárskou halou, ale nič sa im nepodarí nájsť. V tom započujú kohosi nárek a zahliadnu muža, ako odháňa práve toho psa, na ktorého mali vsadené. Ten skočí Homerovi priamo do náručia a na Bartovo naliehanie súhlasí, že si ho nechajú.

Vracajú sa domov a Homer priznáva farbu, avšak toto všetko prehluší nadšenie zo Spasiteľa, ktorého Marge považuje za najlepší vianočný darček.

Na záver celá rodina spieva vianočné koledy.

 Vývoj 
 Pôvod seriálu Simpsonovci 

Tvorca Simpsonovcov Matt Groening prišiel s nápadom na Simpsonovcov v hale kancelárie Jamesa L. Brooksa. Brooks, producent skečového komediálneho programu The Tracey Ullman Show, chcel použiť sériu krátkych animovaných filmov ako vsuvky medzi skečmi. Požiadal Groeninga, aby predložil nápad na sériu krátkych animovaných filmov, ktoré chcel Groening pôvodne prezentovať ako svoj seriál Life in Hell. Keď si však Groening uvedomil, že animácia seriálu Life in Hell by si vyžiadala zrušenie publikačných práv na jeho životné dielo, zvolil iný prístup a zformuloval svoju verziu dysfunkčnej rodiny. 

Rodina Simpsonovcov sa po prvý krát objavila ako krátky film v programe The Tracey Ullman Show 19. apríla 1987, Groening animátorom predložil iba základné náčrty a predpokladal, že postavy budú pri výrobe doupravované. Animátori však jeho kresby iba prekopírovali, čo viedlo k hrubému vzhľadu postavičiek v prvých krátkych epizódach. V roku 1989 tím produkčných spoločností adaptoval Simpsonovcov do polhodinového seriálu pre spoločnosť Fox Broadcasting Company.BBC (2000). 'The Simpsons': America's First Family (6-minute edit for the season 1 DVD) (DVD). UK: 20th Century Fox. Brooks v zmluve vyjednal so stanicou Fox ustanovenie, ktoré jej znemožňovalo zasahovať do obsahu seriálu. Groening uviedol, že jeho cieľom pri tvorbe seriálu bolo ponúknuť divákom alternatívu k tomu, čo nazýval „mainstreamovým brakom“, ktorý sledovali.Tucker, Ken (12. marca 1993). "Toon Terrific". Entertainment Weekly. S. 48(3). Polhodinový seriál mal premiéru 17. decembra 1989 dielom Vianoce u Simpsonovcov. 

 Produkcia 
Vianoce u Simpsonovcov je prvou epizódou Simpsonovcov a stanica Fox bola z tohto seriálu nervózna, pretože si nebola istá, či dokáže udržať pozornosť divákov po celú dobu trvania dielu.Groening, Matt (2001). The Simpsons season 1 DVD commentary for the episode "Simpsons Roasting on an Open Fire" (DVD). 20th Century Fox. Navrhovali natočiť 3 sedem minútové krátke časti na epizódu a štyri špeciály, pokiaľ sa diváci neprispôsobia, producenti ale nakoniec zariskovali a požiadali Fox o 13 celovečerných epizód.Brooks, James L. (2001). The Simpsons season 1 DVD commentary for the episode "Simpsons Roasting on an Open Fire" (DVD). 20th Century Fox. Premiéra seriálu bola pôvodne plánovaná na skoršiu dobu, na jeseň 1989, a to epizódou Pekný večer. Kvôli veľkým problémom s animáciou tejto epizódy seriál začal 17. decembra touto epizódou. Pekný večer sa namiesto toho vysielal ako záver 1. série.Groening, Matt (2001). The Simpsons season 1 DVD commentary for the episode "Some Enchanted Evening" (DVD). 20th Century Fox. Dielu ako prv=mu odvysielanému chýbala úvodná časť, ktorá bola neskôr pridaná v druhej epizóde Malý génius, keď si Groening uvedomil, že dlhší úvod má za následok menej animácie. Pretože Vianoce u Simpsonovcov bola 8. vyrobenou epizódou, ale 1. odvysielanou, majú prepracovanejšiu animáciu než nasledujúce diely, ako napríklad Malý génius a Homerova odysea. Naviac sú v dielach viac rozvinuté osobnosti postáv. 

Časť vianočnej rozprávky Santas of Many Lands vychádza z Groeningových skúseností z 2. triedy, keď vypracoval referát o Vianociach v Rusku. Groening taktiež tvrdí, že tejto epizóde sa nesprávne pripisuje vznik „alternatívnej verzie“ piesne „Jingle Bells“, ktorá sa stala známou piesňou na detskýchi ihriskách. Počas Lízinho vystúpenia na vianočnej besiedke sa zdá, že je od pásu dole nahá. Podľa Davida Silvermana išlo o chybu animácie a mala mať na sebe telové punčochy, ale kórejskí animátori ju nevyfarbili.Silverman, David (2001). The Simpsons season 1 DVD commentary for the episode "Simpsons Roasting on an Open Fire" (DVD). 20th Century Fox. 

Mimi Pondová napísala túto epizodu, ktorá je jedinou, ktorú pre seriál napísala, a scenárista štábu Al Jean vymyslel názov „Simpsons Roasting on an Open Fire“, ktorý odkazuje na „Vianočnú pieseň“, známu taktiež ako „Chestnuts Roasting on an Open Fire“ (v slovenskom prekladu „Pečené gaštany na otvorenom ohni“). David Silverman túto epizódu režíroval a Rich Moore navrhol Neda Flandersa. Niekoľko scén navrhol Eric Stefani, brat Gwen Stefani, speváčky rockovej skupiny No Doubt. V tejto epizóde má Barney Gumble blonďavé vlasy, ktoré mali rovnakú farbu ako jeho pleť, ale neskôr sa od toho upustilo kvôli presvedčeniu, že takéto vlasy by mala mať len rodina Simpsonovcov. V tejto epizóda sa po prvý krát objavujú Seymour Skinner, Milhouse Van Houten, Sherri a Terri, Moe Szyslak, pán Burns, Barney Gumble, Patty a Selma, Ned a Todd Flandersovi, Spasiteľ, Snehuľka II, Dewey Largo a Lewis, po prvý krát je spomenutá Snehuľka I a z reproduktoru v elektrárni je počuť Waylona Smithersa, ktorého avšak nie je vidieť. 

 Prijatie 
V pôvodnom americkom vysielaní sa Vianoce u Simpsonovcov umiestnili na 30. mieste v týždennej sledovanosti v týždni od 11. do 17. decembra 1989 s ratingom 14,5 podľa agentúry Nielsen a sledovalo ich približne 13,4 milióna domácností. Bol to do tej doby druhý najlepšie hodnotený program na stanici Fox.Jicha, Tom (20. decembra 1989). "Fox gets early gift of ratings – CBS cancels 'Snoops'". South Florida Sun-Sentinel. S. 10E. 

Po odvysielaní, epizóda získala od televíznych kritikov prevažne pozitívne hodnotenie. Robert Canning z IGN v recenzii epizódy z roku 2008 poznamenal, že „aj keď nejde o najvtipnejšiu epizódu, bola rozhodne prielomová. (…) Touto epizódou Simpsonovci zvládli svoju premisu a mali rzhodne náskok“. Warren Martyn a Adrian Wood, autori knihy I Can't Believe It's a Bigger and Better Updated Unofficial Simpsons Guide, o epizóde uviedli: „Je to väčšie a lepšie: úplne štandardná raná séria, ktorá ešte nedosiahla svoj vrchol.“. Ďalej uviedli, že „realizmus prvej sezóny je dosť zrejmý, len laser použitý na odstránenie Bartovho tetovania naznačuje, čím sa seriál stane“. 

David B. Grelck v recenzii prvej série na DVD udelil epizóde hodnotenie 3½/5 a komentoval ju: „Prekvapivo má táto raná epizóda veľa šmrncu neskorších dielov a napriek pomerne podivne vypadajúcemu výtvarnému spracovaniu a veľmi výraznému hlasu Waltera Matthaua v roli Homera stále dokáže rozosmiať.“. Colin Jacobson v DVD Movie Guide v recenzii uviedol, že epizóda „je dobrou, ale nie skvelou ranou epizódou Simpsonovcov“, a ďalej ju okomentoval: „Dlhé roky som považoval ‚Roasting‘ za príšernú epizódu, ale nie je tomu tak. Aj keď nemám pocit, že by bola niečim výnimočná, zostáva pomerne zábavnou epizódou, ktorá ma niekoľko zábavných momentov.“. 

Diel bol v roku 1990 nominovaný na dve ceny Emmy: za vynikajúci animovaný program a za vynikajúci strih pre minisériu alebo špeciál. Aj keď bol diel Vianoce u Simpsonovcov považovaný za samostatný špeciál, Simpsonovi boli nominovaní dvakrát v kategórii animovaný program. Táto epizóda prehrala s epizódou Vo víre vášne. 

V roku 2009 uviedol server IGN túto epizódu na 4. mieste svojho zoznamu 10 najlepších sviatočných špeciálov a napísal: „Vďaka nevšednému zmyslu pre humor, ktorý sme sa naučili pri Simpsonovcoch milovať, a príbehu, ktorý ukazuje hodnotu rodiny počas vianočných sviatkov, si nemôžeme pomôcť a musíme sa na tento skvelý špeciál pozerať každý rok.“. Al Jean, showrunner seriálu, vybral epizódu v roku 2014 ako jednu z piatich zásadných epizód v histórii seriálu. V roku 2020 Jean uviedol, že ide o diel, ktorí mnohí považujú za obľúbený“. 

 VHS a DVD vydanie 

Špeciál bol súčasťou The Simpsons Christmas Special, prvého vydania seriálu z roku 1991 na VHS. Epizóda bola taktiež zaradená na DVD The Simpsons – Christmas (neskôr premenované na Christmas with The Simpsons), kompiláciu vianočných epizód seriálu vyrobenou v roku 2003. Epizóda bola taktiež zaradená na DVD set The Simpsons season one, ktorý bol vydaný 25. septembra 2001. Groening, Brooks a Silverman sa podieľali na audiokomentári k DVD.

 Referencie 

 Externé odkazy 


 Zdroj 

Kategória:Epizódy seriálu Simpsonovci (1. séria)